**Körletfelügyelő**

A Szombathelyi Országos Büntetés-végrehajtási Intézet parancsnoka pályázatot hirdet KÖRLETFELÜGYELŐ beosztás betöltésére, hivatásos tiszthelyettesi jogviszonyba, teljes munkaidőben, határozatlan időtartamra.

Pályázati feltételek:

* magyar állampolgárság,
* állandó belföldi lakóhely,
* büntetlen előélet, kifogástalanéletvitel-ellenőrzés vállalása,
* egészségi, pszichikai, fizikai alkalmasság,
* 18. életév betöltése, és életkora a hivatásos szolgálat rá irányadó felső korhatáránál legalább tíz évvel kevesebb,
* szakmunkás-bizonyítvány vagy érettségi bizonyítvány

A pályázatok elbírálásánál előnyt jelent:

* alapfokú büntetés-végrehajtási szaktanfolyami vizsga,
* büntetés-végrehajtás biztonsági szakterületén korábban szerzett szakmai gyakorlat, tapasztalat.

A munkakörhöz tartozó feladatok:

* a fogvatartott napi tevékenységének irányítása, ellenőrzése,
* szolgálati okmányok vezetése,
* házirendben, napirendben, valamint a fogvatartott magatartási szabályaiban meghatározottak betartása,
* a fogvatartott őrzése, felügyelete, ellenőrzése.

Juttatások:

* a rendvédelmi feladatokat ellátó szervek hivatásos állományának szolgálati jogviszonyáról szóló 2015. évi XLII. törvény 351. §-ban meghatározottak, valamint a belügyminiszter irányítása alatt álló rendvédelmi feladatokat ellátó szerveknél a hivatásos szolgálati beosztásokról és a betöltésükhöz szükséges követelményekről szóló 30/2015. (VI.16.) BM rendelet 6. melléklete Tiszthelyettesi besorolási osztály beosztásának C besorolási kategóriája alapján történik, bruttó 589.000,- Ft.
* cafeteria rendszer (bruttó 200.000,- Ft/év),
* ruházati illetmény / ellátás,
* albérleti hozzájárulás (albérleti szerződés, illetve számla leadása mellett),
* útiköltség-térítés (gépjárművel 18 Ft/km, vonat, illetve helyközi busz igénybevétele esetén 86 % kerül térítésre bérlet leadása mellett),
* különböző szolgáltatások kedvezményes igénybevétele, így pl.: telefonelőfizetési kedvezmény, gépjármű-felelősségbiztosítási kedvezmény, kedvezmény egyes banki szolgáltatások igénybevétele esetén,
* kedvezményes üdülés, rekreáció, nyári gyermektábor.

Jelentkezését a szombathely.uk@bv.gov.hu e-mail-címre várjuk.

Meghirdetett pozíció: körletfelügyelő

Munkavégzés helye: Szombathelyi Országos Büntetés-végrehajtási Intézet